b'\n_START_ARTICLE_\nLawrence Berkeley National Laboratory\n_START_SECTION_\nHistoria\n_START_PARAGRAPH_\nVuonna 1928 Yalen yliopiston professoria Ernest Lawrencea pyydettiin ty\xc3\xb6skentelem\xc3\xa4\xc3\xa4n Kalifornian yliopiston Berkeleyn kampukselle, jossa ollessaan h\xc3\xa4n keksi syklotronin ja sai siit\xc3\xa4 vuonna 1939 Nobelin palkinnon. H\xc3\xa4n perusti LBNL:n vuonna 1931. Tuolloin h\xc3\xa4n perusti Berkeleyn kampuksella s\xc3\xa4teilylaboratorion. My\xc3\xb6hemmin h\xc3\xa4n siirsi laboratorion yl\xc3\xb6s kukkulalle LBNL:n nykyiseen sijaintipaikkaan, koska tahtoi lis\xc3\xa4\xc3\xa4 tilaa isommalle syklotronille._NEWLINE_Vasta Lawrencen kuoleman j\xc3\xa4lkeen vuonna 1959 laboratorio nimettiin virallisesti Ernest O. Lawrence Berkeley Laboratoryksi.\n_START_SECTION_\nTieteelliset v\xc3\xa4\xc3\xa4rink\xc3\xa4yt\xc3\xb6kset LBNL:ss\xc3\xa4\n_START_PARAGRAPH_\nVuonna 1999 LBNL:ss\xc3\xa4 v\xc3\xa4itettiin l\xc3\xb6ytyneen raskaat alkuaineet 116 ja 118. Pari vuotta my\xc3\xb6hemmin laitos kuitenkin veti v\xc3\xa4itteens\xc3\xa4 takaisin, koska ilmeni, ett\xc3\xa4 yksi tutkijoista oli v\xc3\xa4\xc3\xa4rent\xc3\xa4nyt todisteet l\xc3\xb6yd\xc3\xb6st\xc3\xa4.'